Een dood, een beseer in Krugersdorp-botsingArgieffoto (Foto: memyselfaneye, Pixabay) Een persoon is dood en ’n ander beseer ná vier motors vanoggend op die N14 in Krugersdorp in ŉ botsing betrokke was. Ineke van Huyssteen, woordvoerder van ER24, sê paramedici is kort ná 07:30 na die toneel ontbied waar ’n man onder een van die voertuie aangetref is. Die man het noodlottige beserings in die voorval opgedoen en is op die toneel dood verklaar. Volgens Van Huyssteen is die besonderhede rakende die ongeluk nie in die stadium bekend nie. Die plaaslike owerhede was wel op die toneel om ondersoek in te stel.